டுமேர்க்கின் நடப்புப் பாத்திரம் (அவருக்கு அடுத்து வர வாய்ப்பிருக்கும் தார்டியு (Tardieu) வகையினரது பாத்திரமும்) எதுவும் புதிதில்லை. இது, வெவ்வெறு சூழல்களின் கீழ் முதலாம் நெப்போலியனும் மூன்றாம் நெப்போலியனும் ஆற்றிய பாத்திரங்களுக்கு ஒப்பானதுதான். போனபார்ட்டிசத்தின் சாரத்தில் அடங்கியிருப்பது இதுதான்: இரண்டு தரப்பிடையேயான போராட்டத்தில் தனக்கு அடித்தளம் அமைத்துக் கொள்கின்ற இது, அதிகாரத்துவ-இராணுவ சர்வாதிகாரத்தின் உதவியுடன் “தேசத்தை”, “காப்பாற்று”கிறது. முதலாம் நெப்போலியன் முதலாளித்துவத்தின் உத்வேகமான இளைஞர்களது போனபார்ட்டிசத்தை பிரதிநிதித்துவம் செய்தார். மூன்றாம் நெப்போலியனது போனபார்ட்டிசமோ முதலாளித்துவத்திற்கு ஏற்கனவே இலேசாய் வழுக்கை விழுந்ததற்குப் பின்னர் தான் அபிவிருத்தி கண்டது. டுமேர்க் என்ற மனிதரில் நாம் காண்பது முதலாளித்துவ வீழ்ச்சியின் நாடி தளர்ந்து விட்ட போனபார்ட்டிசத்தையாகும்.